**Ո Ր Ո Շ ՈՒ Մ**

**Կատարողական վարույթը կասեցնելու մասին**

07.06.2019թ. ք.Երևան

Հարկադի կատարումն ապահովող ծառայության Երևան քաղաքի Շենգավիթ բաժնի ավագ հարկադիր կատարող արդարադատության մայոր Գևորգ Սողոմոնյանս, ուսումնասիրելով 06.11.2018թ. հարուցված թիվ 04725006 և 04724948 կատարողական վարույթների նյութերը.

**Պ Ա Ր Զ Ե Ց Ի**

Երևան քաղաքի Շենգավիթ վարչական շրջանների ընդհանուր իրավասության դատարանի կողմից 05.11.2018թ. տրված թիվ ԵՇԴ/0330/02/17 կատարողական թերթի համաձայն պետք է Լիլիթ Մկրտչյանից և Հասմիկ Մկրտչյանից համապարտության կարգով հօգուտ <<Անելիք բանկ>> ՓԲԸ-ի բռնագանձել 15.407.412 ՀՀ դրամ և հաշվարկվող տոկոսներ՝ բռնագանձումը տարածելով գրավի առարկա հանդիսացող՝ ք.Երևան, Քանաքեռ-Զեյթուն համայնք, Զ.Քանաքեռցու փող., 106/1Բ շենքի թիվ 42 բնակարան հասցեում գտնվող անշարժ գույքի վրա, որը <<Ամինտաս գրուպ>> ՍՊԸ-ի կողմից գնահատվել է՝ 24.500.000 ՀՀ դրամ:

25.02.2019թ.-ին կայացվել է որոշում արգելադրված գույքը / ք.Երևան, Քանաքեռ-Զեյթուն համայնք, Զ.Քանաքեռցու փող., 106/1Բ շենքի թիվ 42 բնակարանը / հարկադիր էլեկտրոնային աճուրդով իրացնելու մասին և աճուրդի սկիզբ է սահմանվել 15.04.2019թ.՝ 18.375.000 ՀՀ դրամ մեկնարկային գնով:

Կրկնաճուրդի արդյունքում ներկայիս մեկնարկային գինը կազմում է 14.883.750 ՀՀ դրամ, որն ակնհայտ չի բավարարում կատարողական թերթի պահանջի կատարմանը:

Պարտապաններին պատկանող բռնագանձման ենթակա այլ գույք և դրամական միջոցներ չեն հայտնաբերվել, որի արդյունքում ի հայտ է եկել սնանկության հատկանիշներ:

29.05.2019թ.-ի դրությամբ պարտապաններ Լիլիթ Մկրտչյանի և Հասմիկ Մկրտչյանի պարտավորությունը <<Անելիք բանկ>> ՓԲԸ-ի հանդեպ կազմում է 299,300 ՀՀ դրամ և 62,473.86 ԱՄՆ դոլարին համարժեք ՀՀ դրամ:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39-րդ հոդվածներով**

**Ո Ր Ո Շ Ե Ց Ի**

Կասեցնել 06.11.2018թ. հարուցված թիվ 04725006 և 04724948 կատարողական վարույթները 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**ԱՎԱԳ ՀԱՐԿԱԴԻՐ ԿԱՏԱՐՈՂ**

**ԱՐԴԱՐԱԴԱՏՈՒԹՅԱՆ ՄԱՅՈՐ՝ Գ.ՍՈՂՈՄՈՆՅԱՆ**